श्रीलंकाविरुद्धको पहिलो ट्वान्टी-२० मा भारत विजयी
सिम बलर भुवनेश्वर कुमारको किफायती बलिङमा भारतले पहिलो ट्वान्टी-२० मा आइतबार श्रीलंकालाई ३८ रनले पराजित गरेको छ ।
काठमाडौँ — सिम बलर भुवनेश्वर कुमारको किफायती बलिङमा भारतले पहिलो ट्वान्टी-२० मा आइतबार श्रीलंकालाई ३८ रनले पराजित गरेको छ ।श्रीलंकाले जितका लागि १ सय ६५ रनको लक्ष्य पाएको थियो ।त्यसको जवाफमा श्रीलंका १८.३ ओभरमा १ सय २६ रन बनाएर अलआउट भयो । भुवनेश्वरले २२ रन खर्चेर चार विकेट लिए । यससँगै भारतले तीन खेलको शृंखलामा १–० को अग्रता लिएको छ ।यसअघि कप्तान शिखर धवनको ४६ र सूर्यकुमार यादवको ५० रनको मद्दतमा भारतले २० ओभरमा पाँच विकेट गुमाएर १ सय ६४ रन बनाएको थियो । 